钦定古今图书集成/理学汇编/学行典/第011卷 > 章潢图书编 > 二气
## 钦定古今图书集成/理学汇编/学行典/第011卷 > 章潢图书编 > 二气

张子曰：“气坱然太虚，升降飞扬，未尝止息。虚实动静
之机，阴阳刚柔之始。浮而上者阳之清，降而下者阴
之浊，其感遇聚散，结为风雨，为雪霜，山川之融结，糟粕煨烬，无非教也。游气纷扰，合而成质者，生人物之
万殊。其阴阳两端，循环不已者，立天地之大义，造
物所成，无一物相肖者。以是知万物虽多，其实无一
物”无阴阳者。知天地变化二端而已。又曰：两不立则
一不可见则两之用息。一故神。两故化。两者阴阳
消长进退。

《邵子》曰：“气自子至午为升，自午至子为降，子至寅地
中升于地上，卯至巳地中升于天中，午至申天中降
于地上，酉至亥地上降于地中。”